
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 967 

16 Απριλίου 2014 


ΑΠΟΦΑΣΕΙ Σ 

Αριθμ. Δ18Γ 5008041 ΕΞ 2014 

Ίδρυση Ελεύθερης Ζώνης Ελέγχου Τύπου I στο Δημο¬ 
τικό Διαμέρισμα Οινόης Σχηματαρίου Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κανονισμού (ΕΟΚ) 2913/92 του Συμ¬ 
βουλίου περί θεσπίσεως του Κοινοτικού Τελωνειακού 
Κώδικα και ειδικότερα τα άρθρα 166-181 αυτού. 

2. Τις διατάξεις του Κανονισμού (ΕΟΚ) 2454/93 της Επι¬ 
τροπής για τον καθορισμό ορισμένων διατάξεων εφαρ¬ 
μογής του Κανονισμού (ΕΟΚ) 2913/92 του Συμβουλίου 
περί θεσπίσεως του Κοινοτικού Τελωνειακού Κώδικα 
και ειδικότερα τα άρθρα 799-812 αυτού. 

3. Τις διατάξεις του Ν. 2960/2001 (ΦΕΚ 265/Α72001) 
«Εθνικός Τελωνειακός Κώδικας» και ειδικότερα το 
άρθρο 39 αυτού, όπως τροποποιήθηκε και ισχύει. 

4. Την Τ.10970/110/Γ0019/14-12-1993 ΑΥΟ (ΦΕΚ 934/Β7 
1993) «Τρόπος λειτουργίας και ελέγχου των Ελευθέρων 
Ζωνών και Ελευθέρων Αποθηκών». 

5. Την με αρίθμ. πρωτ. 5045409/02-11-2010 αίτηση της 
εταιρείας ΤΓβηεοοΓπόί ΕχρΓβεε Α.Ε., με την οποία υπέ¬ 
βαλλε τη μελέτη σκοπιμότητας και ζήτησε τη σύστα¬ 
ση Ελεύθερης Ζώνης στο Δημοτικό Διαμέρισμα Οινό- 
ης Σχηματαρίου Βοιωτίας, καθώς και την από 3-9-2013 
επικαιροποιημένη μελέτη σκοπιμότητας. 

6. Την αρίθμ. ΣΕΠ-102/20867/04-05-2012 θέση του 
Υπουργείου Ανάπτυξης, Ανταγωνιστικότητας και Ναυ¬ 
τιλίας, στην οποία δηλώνουν ότι δεν έχουν αντίρρηση 
στην ίδρυση της προτεινόμενης Ελεύθερης Ζώνης. 

7. Τα αρίθμ. 2738/2-8-2011 και 6453/6-11-2013 έγγραφα 
του Τελωνείου Οινόης, στα οποία εκφράζεται η θέση 
τους σχετικά με τη δημιουργία της προτεινόμενης 
Ελεύθερης Ζώνης. 

8. Την αριθμ. Δ6Α1015213ΕΞ2013/28-1 -2013 «Μεταβίβα¬ 
ση αρμοδιοτήτων στον Γενικό Γραμματέα της Γενικής 
Γραμματείας Δημοσίων Εσόδων του Υπουργείου Οικο¬ 
νομικών» (ΦΕΚ 130/Β'/2013 και 372/Β72013). 

9. Την αρίθμ. Δ6Α 1196756ΕΞ2013/23-12-2013 «Συμπλή¬ 
ρωση της υπ’ αρίθ. Δ6Α 1015213/28-1-2013 (Β' 130 και 
372) απόφασης του Υπουργού Οικονομικών και του 


Υφυπουργού Οικονομικών "Μεταβίβαση αρμοδιοτή¬ 
των στον Γενικό Γραμματέα της Γενικής Γραμματεί¬ 
ας Δημοσίων Εσόδων του Υπουργείου Οικονομικών"» 
(ΦΕΚ 3317/Β72013). 

10. Το γεγονός ότι η παρούσα απόφαση δεν αποτελεί 
δαπάνη για τον Προϋπολογισμό, αποφασίζουμε: 

Αρθρο 1 

Εγκρίνουμε την ίδρυση Ελεύθερης Ζώνης σε χώρο 
συνολικής έκτασης 154.138,17 τ.μ., που περικλείεται 
από τα σημεία ΑΒΓΔΕΖΗΘΙΚΛΜΝΑ, όπως φαίνεται στο 
συνημμένο τοπογραφικό σχεδιάγραμμα, ονομαζόμενη 
στο εξής «Ελεύθερη Ζώνη Ελέγχου Τύπου I Οινόης Σχη¬ 
ματαρίου Βοιωτίας», με φορέα διαχείρισης αυτής την 
εταιρεία ΤΓβηεοοπιόί ΕχρΓβεε Α.Ε. 

Άρθρο 2 

Περίφραξη της Ελεύθερης Ζώνης - 
Πύλη εισόδου-εξόδου των εμπορευμάτων. 

1. Ο χώρος πρέπει να είναι περιφραγμένος με σταθερή 
περίφραξη ύψους 2,5 μέτρων τουλάχιστον και πλέον 
αυτής αγκαθωτό συρματόπλεγμα 1 μέτρου, να διαθέτει 
επαρκή φωτισμό, καθώς και λειτουργούντα επί 24ώρου 
βάσεως συστήματα παρακολούθησης. 

2. Η πύλη εισόδου-εξόδου προσώπων και εμπορευ¬ 
μάτων, όπως εμφανίζεται μεταξύ των σημείων Β και Γ 
στο συνημμένο τοπογραφικό σχεδιάγραμμα, θα πρέπει 
να διαμορφωθεί με τρόπο τέτοιο ώστε, με τη συν¬ 
δρομή των κατάλληλων διαδικασιών και συστημάτων 
ελέγχου που θα εγκρίνει η αρμόδια τελωνειακή αρχή, 
να διασφαλίζεται επί 24ώρου βάσεως η τελωνειακή 
επιτήρηση. 

Άρθρο 3 

Αρμόδια Τελωνειακή Αρχή - Τελωνειακή επιτήρηση 

1. Το Τελωνείο Οινόης ορίζεται ως αρμόδια Τελωνει- 
ακή Αρχή για την άσκηση της τελωνειακής επιτήρησης 
εντός της Ε.Ζ. 

2. Το Τελωνείο Οινόης είναι υπεύθυνο για την επιτή¬ 
ρηση της πύλης εισόδου-εξόδου κατά τη διάρκεια της 
λειτουργίας της. 

3. Το ωράριο κατά τη διάρκεια του οποίου θα επιτρέ¬ 
πεται η διέλευση προσώπων και εμπορευμάτων από 
την πύλη εισόδου-εξόδου καθορίζεται από το Τελωνείο 
Οινόης σε συνεργασία με το φορέα διαχείρισης της 

Ε.Ζ. Μετά το πέρας του ωραρίου, με ευθύνη του φορέα 
διαχείρισης, θα απαγορεύεται η είσοδος και έξοδος 
προσώπων και εμπορευμάτων από την πύλη. 

4. Το Τελωνείο Οινόης μπορεί να απαγορεύσει τη 
διέλευση προσώπων και οχημάτων που κρίνει ότι δεν 
παρέχουν τα απαιτούμενα εχέγγυο για είσοδο στην Ε.Ζ. 

5. Το Τελωνείο Οινόης είναι υπεύθυνο για την οργά¬ 
νωση υπηρεσιών και γραμματειών που έχουν ως σκοπό 
να διασφαλίσουν την τελωνειακή επιτήρηση στα πλαί¬ 
σια της διακίνησης των εμπορευμάτων εντός και εκτός 
της Ε.Ζ. και της τήρησης της λογιστικής αποθήκης των 
επιχειρήσεων. 

Αρθρο 4 

Υποχρεώσεις του φορέα διαχείρισης της Ε.Ζ. 

Ο φορέας διαχείρισης υποχρεούταί: 

α) Να διεκπεραιώσει τις εργασίες που προβλέπονται 
από την παρούσα και που κρίνονται απαραίτητες από 
το Τελωνείο Οινόης, για τη διαμόρφωση του χώρου της 
Ε.Ζ. προκειμένου αυτός να καταστεί κατάλληλος και 
λειτουργικός, ακόμη και μετά την έναρξη λειτουργίας 
της Ε.Ζ. 

β) Να παρέχει τους αναγκαίους χώρους και τα 
κατάλληλα μέσα για τη διευκόλυνση της τελωνειακής 
επιτήρησης. 

γ) Να συμμορφώνεται με οποιοδήποτε μέτρο ελέγ¬ 
χου κρίνει σκόπιμο η Τελωνειακή Αρχή, προκειμένου να 
διασφαλιστεί η τήρηση της Τελωνειακής νομοθεσίας. 

δ) Να λαμβάνει τα αναγκαία μέτρα ελέγχου ώστε 


τα εμπορεύματα να μη διαφεύγουν της τελωνειακής 
επιτήρησης. 

Αρθρο 5 

Κατασκευή ακινήτου - μετατροπή οικήματος στην Ε.Ζ. 

1. Κάθε κατασκευή ακινήτου ή μετατροπή οικήματος 
εντός της Ε.Ζ. προϋποθέτει τη χορήγηση έγκρισης από 
τη Γενική Διεύθυνση Τελωνείων και Ε.Φ.Κ., αφού έχει 
υποβληθεί προηγουμένως αντίστοιχη αίτηση γραπτώς. 

2. Στην αίτηση πρέπει να προσδιορίζεται η δραστη¬ 
ριότητα για την οποία θα χρησιμοποιείται το οίκημα, 
καθώς και όλες οι πληροφορίες που είναι απαραίτητες 
για την αξιολόγηση του αιτήματος. 

Αρθρο 6 

Λογιστική Αποθήκης 

1. Οποιαδήποτε επιχείρηση προτίθεται να εγκαταστα¬ 
θεί και να δραστηριοποιηθεί εντός της Ε.Ζ., υποχρεούταί 
σε τήρηση λογιστικής αποθήκης βάσει του άρθρου 176 
του Καν (Ε.Ο.Κ.) 2913/92. 

2. Η εν λόγω λογιστική αποθήκης εγκρίνεται από το 
Γ ενικό Διευθυντή Τελωνείων και Ε.Φ.Κ. μετά από γραπτή 
αίτηση της ενδιαφερόμενης επιχείρησης και περιλαμ¬ 
βάνει τουλάχιστον τα στοιχεία που αναφέρονται στο 
άρθρο 806 του Καν (Ε.Ο.Κ.) 2454/93. 

Αρθρο 8 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 28 Μαρτίου 2014 


Ο Γενικός Γραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

